Soviet Central Asia. „Soviet Central Asia: The Failed Transformation“ („Sovet Oʻrta Osiyosi: Muvaffaqiyatsiz transformatsiya“) — William Fierman muharrirligi ostida chop etilgan kitob. 1991-yil AQShning Boulder shahrida hamda Buyuk Britaniyaning Oxford shahrida „Westview Press“ nashriyotida chop etilgan. Kitob Qozogʻiston SSR, Turkmaniston SSR, Oʻzbekiston SSR, Tojikiston SSR hamda Qirgʻiziston SSR siyosati, ijtimoiy aloqalari, madaniyati va iqtisodiyotiga bagʻishlangan oʻn esse majmuasidir. Asar kirish soʻzini Teresa Rakowska-Harmstone yozgan. Shuningdek, muharrir Fierman ham kirish soʻzini hamda xulosa boʻlimini yozgan. Kitobda Sovet Ittofoqi markaziy hukumatining Oʻrta Osiyo xalqlarini assimilatsiya qilishga qaratilgan koʻp qirrali urinishlariga qaramay, muvaffaqiyatsizlikka uchragani haqida soʻz yuritiladi. Toʻplamda SSSR mintaqada olib borgan siyosati va uning samaralari tahlil qilingan. Kitobga kiritilgan esse mualliflari Sovet Ittifoqi parchalanib ketishi arafasida mintaqa duchor boʻlgan muammolarni yuksak mahorat bilan bayon va tahlil qilgan.